Vi er klar til at gå ind i graven.
Åh gud.
I en nyligt åbnet, 3000 år gammel grav -
undersøger arkæologer mysteriet om drengekongen Tutankhamon.
Mange menneskelige rester.
Mange skeletter.
Jeg skal bruge mere lys.
Åh gud.
Kranier over alt.
Det kunne godt være en mumie.
Kongernes Dal er en gammel gravplads - og var i det 2. årtusinde f. - Kr. -
faraoernes sidste hvileplads i Egyptens nye rige.
For 100 år siden gjorde arkæologer en af deres største opdagelser her.
De fandt de mest enestående skatte, der nogensinde er fundet -
fra en af historiens mest dragende civilisationer.
Tutankhamons forsvundne grav.
Tutankhamon blev Egyptens farao som kun niårig.
Han døde blot ti år senere.
Drengekongen og de begravede skatte skabte overskrifter i hele verden.
Men sammenlignet med andre faraoers grave -
er Tutankhamons gravkammer lille og fattigt udsmykket.
Hvorfor blev han begravet i så uinspirerende omgivelser?
Hvad kan det afsløre om hans liv?
Vi følger arkæologer og efterforskere rundt i Egypten -
mens de forsøger at opklare Tutankhamons sidste mysterie.
Wow! Hold da op!
Egyptologen Aliaa Ismail har arbejdet i Kongernes Dal siden 2014.
Kun 30 år gammel leder hun et hold af egyptiske kollegaer -
der digitalt rekonstruerer gravene og dokumenterer dem for eftertiden.
De leder efter fingerpeg om, hvordan faraoens grav blev bygget -
som måske forklarer mysteriet om hans mærkelige begravelse.
Gravkammeret er meget lille. Det bemærker man med det samme.
Figurerne ser også meget anderledes ud end i de andre gravkamre i dalen.
De er næsten som børnetegninger.
Jeg fornemmer straks, at der er noget forkert ved graven.
Dybt inde i Kongernes Dal borer tunneler sig ind i klipperne.
I den største grav er der mere end 100 kamre.
Midt i dalen ligger - den mest berømte grav: - Tutankhamons.
Den blev fundet fyldt med skatte -
og med en kiste af over 100 kilo rent guld.
Men det hele var stuvet sammen i fire småbitte rum.
Arkæologer har studeret graven i et århundrede -
men har endnu ikke afsløret alle dens hemmeligheder.
Der er helt sikkert noget, der ikke stemmer med graven her.
Den er meget anderledes end andre grave i Kongernes Dal.
For bedre at forstå det mærkværdige ved Tutankhamons grav -
sammenligner Aliaa den med en grav bygget mindre end 50 år senere.
Seti d. 1.s grav.
Setis grav har ti rum sammenlignet med Tutankhamons fire.
De fleste var sandsynligvis fyldt med skatte.
De er stadig udsmykket med pragtfulde relieffer.
Den er imponerende sammenlignet med Tutankhamons.
Der er lagt så meget arbejde -
og så store anstrengelser i at lave den her grav.
- Aliaa bruger en 3 - D-scanner til at kortlægge Setis grav.
Hun sammenligner resultatet med scanninger af Tutankhamons grav.
Ved hjælp af scanningerne kan hun analysere udsmykningen af gravene -
og sammenligne det håndværksmæssige niveau.
Sammenligningen kan give vigtige oplysninger om faraoens sidste tid -
og måske forklare, hvorfor han endte i en så beskeden grav.
Vi prøver at få alle de små detaljer, man ikke ser med det blotte øje -
med i scanningerne.
Hvilke oversete detaljer vil Aliaas scanninger afsløre?
Kan de forklare mysteriet omkring Tutankhamons grav?
I Gebel el-Silsila -
er arkæologen Maria Nilsson og hendes mand, arkæolog John Ward -
på vej til en udgravning for første gang siden Covid -19
tvang dem til at forlade stedet.
Det bliver en fantastisk dag i dag.
Det tror jeg også.
Maria og John fortsætter, hvor de slap.
De følger sporet fra en 120 år gammel arkæologisk rapport -
der kort nævner et tempel, som nu er forsvundet.
Rapporten beskriver ikke templet, men dets beliggenhed -
på Nilens vestbred, hvor stenbruddets arbejdere boede.
Da de sidst var her -
daterede Maria og John landsbyen til Tutankhamons regeringstid -
og de formoder, at han byggede det forsvundne tempel.
Nu leder de efter beviser, der kan underbygge deres antagelse.
For at komme til udgravningen skal de krydse Nilen.
Holdets forsøg på at sejle tidligt gik ikke helt efter planen.
Det er som sædvanlig kaos, når vi skal over til Tuts landsby.
- Vi skal have alting ombord. - Det er kaotisk.
Det er fordi, vi skal flytte alt udstyret.
Okay, venner.
Tak.
På Nilens vestbred vandrer holdet gennem det åbne landskab -
mod arbejdernes landsby.
Der er ikke let at gå op ad den her bakke.
Da de er fremme, finder Maria Tutankhamons inskription.
Vi ved, det her er Tutankhamons navn -
ud fra kombinationen af hieroglyffer, som vi ser her.
Der er adskillige spor efter Tutankhamon her i landsbyen.
Fordi vi har Tutankhamon her i arbejdernes landsby -
så har vi en formodning om, at templet også blev bygget af ham.
Inden John og Maria begiver sig på ruinjagt, orienterer de sig.
Herfra er alt, hvad de udgraver, arkæologisk ukendt territorium.
Hvis Tuts landsby er her -
og vores wadi er her ...
Så vi tror, at templet ligger et sted herinde.
Et sted i det område.
Det her er spændende.
- Vi er her endelig. - Endelig.
Holdet går i gang med at undersøge landskabet.
De scanner overfladematerialer for at finde spor efter templet.
- Jeg vil starte fra den store sten. - Ja.
De skal lede i en række og tage kanten der med -
og så arbejder vi os op, okay?
Men de skal undersøge hver eneste sten.
En omhyggelig gennemsøgning af dalen giver til sidst resultat.
Holdlederen, Ahmed Mansur, kommer over med noget særligt.
Hvad har du?
Åh, ja.
- Fremragende arbejde. - Ja.
I Luxor bag Kongernes Dal -
ligger Asasifs begravelsesplads bredt ud.
En gammel gravplads for eliten, der tjente faraoerne.
Den egyptiske arkæolog Ezz El Noby er ved at udgrave en stor grav -
med en imponerende søjleindgang.
Ezz blev fascineret af det gamle Egypten som dreng.
Han har brugt hele sit voksne liv på at udgrave gravene her ved Asasif.
Vi håber, det er en intakt grav.
Inshallah, det håber vi.
Kan denne enorme grav kaste lys over mysteriet om Tuts grav -
og afsløre, hvorfor den mangler den sædvanlige pragt?
Vi kender endnu ikke navnet på ejeren.
Det kan have været en skriver, en præst eller en vesir.
Hvem ved?
Arbejderne slider under en varm ørkensol -
for at trække de 5 kg tunge spande op fra den 6 meter dybe udgravning.
Men snart finder holdet et spor.
De har fundet lidt reb.
Vi ved ikke, hvad rebet blev brugt til.
Det kan være fra en mumies bandage.
Rebet ser helt nyt ud, men det er over 2500 år gammelt.
Det er et godt tegn på, at der kan være mumier i graven.
Lige siden fundet af Tutankhamons skatte -
har uåbnede gravkamre været arkæologernes hellige gral.
Ezz's hold fjerner sand for at åbne gravens indgang.
De har høje forventninger om at finde skatte derinde.
Mens de graver, finder de mere stof og flere knogler.
Mængden af fund er et godt tegn.
De har fundet stofbandager.
Vi har menneskeknogler, stof, reb.
Antallet af artefakter i sandet indikerer, at det er en stor grav.
Stykker som det her tyder på, at graven er blevet røvet tidligere.
Når de har tabt så meget på vej ud -
må gravrøverne have fundet en betydelig skat derinde.
Jeg tror, der er mere end én mumie.
Vi har fundet mange slags stof. Forskellige farver og materialer.
Holdet arbejder hele morgenen på at fjerne sand fra indgangen.
Endelig er der plads nok til, at Ezz kan kigge ind.
Jeg er virkelig spændt.
Jeg vil vide, hvad der er derinde.
Der er en kæmpestor forhal.
Ved Saqqara prøver arkæologen Ola El Aguizy -
at afdække en forsvunden grav.
Ola søger nye spor for at forstå, hvordan gravene blev bygget -
i generationerne efter Tutankhamon.
Spor, der måske også kan kaste lys over mysteriet om Tutankhamons grav.
Ola har studeret egyptiske grave siden 1970'erne -
da hun blev fascineret af at afkode og forstå hieroglyfferne.
Vi forventer at finde noget vigtigt, så vi venter i spænding.
For tre år siden fandt Ola en interessant kalkstensoverligger -
med et navn indgraveret: Ta Mwiyah.
Hendes undersøgelser viser, at denne var af militærfamilie.
Han levede blot 50 år efter Tutankhamon.
Her i området har vi fundet militærmænd.
Kutymen med at begrave militærfolk her begyndte på Tutankhamons tid.
Holdet leder efter gravens indgang der, hvor hun fandt overliggeren.
Snart dukker hvide kalkstensblokke frem fra sandet.
Jeg kan se hieroglyffer. En væg.
Det er så fint.
For at bekræfte, at det er indgangen til Ta Mwiyahs forsvundne grav -
undersøger Ola de gamle inskriptioner.
"Den store formand for staldene i templet -
tilhørende kongen af Egypten." Og så afdødes navn, Ta Mwiyah.
Hieroglyfferne bekræfter, at det er Ta Mwiyahs grav.
Nu må Olas hold grave videre.
De skal grave gennem adskillige tons sand -
og håbe, at graven og dens skatte er intakte efter 3300 år.
Lige inden for gravens indgang finder de noget ganske enestående.
Har I fundet noget?
Et smukt kunstværk malet på gips.
Wow! Hold da op!
Ved Gebel el-Silsila nær en arbejderby på Nilens vestbred -
har Marias og Johns søgen efter spor fra et af Tutankhamons templer -
afdækket et værdifuldt spor.
Den er smuk.
- Er den ikke smuk? - Karakteristisk Amarna-lertøj.
Se den lotus.
Det her lertøj er så typisk for det, vi kender som Amarna-tiden -
fra Amenhotep 3. frem til Tutankhamon.
Potteskåret er malet med blå lotusblomster.
Et typisk motiv på Tutankhamons tid.
Fundet bekræfter de gamle rapporter om en permanent bosættelse her -
og at den bosættelse kan dateres til drengekongens æra.
Det er nemt at forestille sig, det var en del af en vandkrukke -
der engang har stået i gården i templet, som lå i den her wadi.
Og for os er det et smukt stykke daterbart materiale.
For at finde afgørende beviser for, at her har ligget et tempel -
graver holdet den første af mange render.
Hvis de kan finde gamle murbrokker -
vil det være et vigtigt tegn på, at her har ligget en stor bygning.
Da arbejderne fjerner det øverste sand, finder de mere.
Utroligt!
Jeg elsker dig.
Hvor fandt du det?
Det er et stykke forarbejdet sandsten.
Det er ikke stort, men det har lige reddet min dag.
Det er fra bygningens indre -
hvad enten det var et tempel, en butik eller en helligdom.
Der er gips og en malet inskription øverst.
Holdet finder flere og flere tilhuggede sten -
i renderne og spredt på overfladen.
Det beviser, at her har ligget noget stort.
Stenene beviser, at holdet måske har fundet Tutankhamons tempel.
Ingen har nogensinde dokumenteret templet.
Vi er de første. Det synes jeg, er helt fantastisk.
Godt en kilometer fra Tutankhamons grav -
gør Ezz klar til at gå ind i en grav, han lige har åbnet.
De fund, der venter ham derinde -
er måske ikke set af mennesker i næsten 3000 år.
Da første arbejdsdag er forbi er gravens indgang helt ryddet.
Vi er klar til at gå ind i graven.
Åh gud!
Mange menneskelige rester, mange skeletter.
Jeg skal bruge mere lys.
Åh gud.
Kranier over alt.
Der er hundredvis af kranier. Hundredvis af menneskelige rester.
Det er et meget stort fund.
Det største i min karriere.
Et sådant fund gør man kun én gang i livet.
Graven er åbenlyst meget større end Tutankhamons gravkammer -
og der er indgange til flere rum.
For at finde gravens ejer må Ezz undersøge den bagerste del.
Først må holdet flytte hver eneste knogle på gulvet.
Knoglerne er sandsynligvis fra generationer af samme familie.
Vi må være forsigtige, for knoglerne er meget skrøbelige.
Da der er fri bane, finder Ezz flere gange, der fører væk fra forhallen.
Og en falsk dør.
En falsk dør er en dørkarm udskåret i stenvæggen.
Man troede, at sjælen ville gå gennem døren til efterlivet.
Det er en meget stor grav. Mange rum og mange knogler.
Den falske dør har ofte inskriptioner med ejerens navn -
men her er der ingen tegn på ejerens identitet.
Ingen inskription her. Jeg ved ikke, hvad ejeren hed.
Det ser ud til, at gravens forhal har røbet alle sine hemmeligheder.
Men i hjørnet får Ezz øje på en mystisk form under sandet.
Det kunne godt være en mumie.
Holdet arbejder hurtigt for at befri mumien for årtusinders støv.
Det kan være gravens ejer eller et familiemedlem.
Ahmed!
Kom lige.
Nu skal mumien flyttes til konserveringsområdet.
Konservator Ahmed Mohamed behandler stoffet for at stoppe nedbrydningen.
Er alt godt? Kan vi tage den ud?
Ja, den kan komme ud.
De står over for en svær opgave med at få mumien ud af graven -
og op ad et spinkelt stillads fra den 6 meter dybe udgravning.
Operationen er fuld af farer for både arbejderne og mumien.
Vent, flyt hånden.
Forsigtigt. Kravl op ad stigen. Op.
Gå op fra Abu Alis side. Sådan.
Pas på pælen. Sådan.
Derover.
Sæt den ned.
Gud være lovet.
De leverer mumien til restaurering, uden at de eller mumien bliver skadet.
Analyser af mumien vil hjælpe holdet med at afsløre gravens hemmeligheder.
Hvorfor fik faraoens tjener en større grav end Tutankhamon selv?
Jeg er meget, meget glad.
Vi fandt grave og mumier og en stor mængde menneskelige rester.
Men der venter os stadig meget arbejde.
Mumificering blev praktiseret i 3000 år af Egyptens historie -
på faraoer som Tutankhamon og deres tjenere begravet her.
De troede, det bevarede kroppen til efterlivet.
Troen på dette efterliv var konstant og urokkelig -
bortset fra en kort og chokerende periode i Egyptens historie -
hvor faraoens tro på evigt liv forsvandt.
Det var en revolution, der formede Tutankhamons korte liv.
Formede den også hans mystiske grav?
Ved Gebel el-Silsila har Maria og John fundet spor fra en bygning.
Deres fund tyder på, at det kan være et tempel fra kong Tutankhamons tid.
Det her lille skår er alt, jeg har tilbage -
på nuværende tidspunkt, af det der var et rigt udsmykket tempel -
beliggende et eller andet sted i den her wadi.
Maria og John vil fortsætte deres undersøgelser -
men et andet mysterie kan måske forklare Tutankhamons grav -
og den religiøse revolution, der omgærdede hans liv.
Tidligere generationer af faraoer, inklusive Tutankhamons far -
byggede på Nilens østbred.
Men underligt nok byggede Tutankhamon på vestbredden.
Når vi ser på grundene til, at han byggede på vestbredden -
tror vi, der er en sammenhæng med præsteskabet.
Gud Amuns præsteskab ville have en ny begyndelse.
Tutankhamons magtfulde præsteskab ønskede en ny begyndelse -
fordi de kæmpede for deres overlevelse.
Da Tutankhamons far, Akhenaten, blev farao -
førte han an i en revolution, der forandrede egyptisk religion.
Han opgav templerne og forbød troen på de gamle guder og efterlivet.
Han erstattede dem med en enkelt gud, Aten.
Akhenaten byggede en ny hovedstad, Amarna -
og forlod faraoernes traditionelle hjem i Theben.
Da Akhenaten døde, stod Tutankhamon over for et valg.
Skulle han fortsætte sin fars upopulære revolution -
eller genindføre de gamle guder til deres templer og deres præster?
Akhenaten gjorde mere end at lukke templer og reducere gudekredsen -
til bare én gud, Aten.
Han skabte et kaotisk system, som Tutankhamon uheldigvis arvede.
Tutankhamons far, en selvproklameret gud på jorden -
bekendtgjorde, at han alene kunne kommunikere med solguden Aten.
Hverken ypperstepræsterne eller adelen var glade.
Da drengekongen Tutankhamon kom på tronen -
krævede hans vigtigste rådgivere, at han omgjorde sin fars revolution.
Tutankhamon var ung -
og han har været meget afhængig af sine rådgivere og sit hof.
Tutankhamon indvilligede i at gå tilbage til de gamle skikke.
Han byggede på den modsatte bred -
for tydeligt at vise sin modstand mod faderens reformer.
Jeg tror, at han nåede at genetablere magten i Egypten.
Tutankhamon var i stand til at genoplive Egypten som en Fønix -
ud af det kaos, hans far havde efterladt.
Lykkedes Tutankhamons kontrarevolution?
Og kan dette moment i historien forklare mysteriet om hans grav?
Blot seks kilometer fra Luxor, i Kongernes Dal -
- anvender Aliaa og hendes hold - en 3 - D-scanner -
til at undersøge Tutankhamons og Seti 1.s grave.
Seti er begravet i en majestætisk grav med ti kamre.
Tutankhamons lille firerumsgrav er næppe passende for en farao.
Aliaa sammenligner resultaterne for at afsløre skjulte detaljer -
i hver gravs vægdekorationer -
og undersøger, om de er forbundet til den religiøse revolution -
der formede Tutankhamons regeringstid.
Her er laboratoriet, hvor magien sker.
Aliaa sætter scanningerne fra gravene ved siden af hinanden.
Forskellen mellem dem er synlig.
Setis grav har så mange udskårne og komplicerede detaljer.
I Tuts grav er det bare gips og maling.
- Her afslører 3 - D-scanninger unikke og enestående detaljer.
Aliaa kan se en usædvanlig mangel i Tutankhamons grav.
Når man zoomer ind, kan man se de svage konturer af penselstrøgene.
Det er tydeligt, at gipsen var våd, da de begyndte at male på den.
Penselstrøgene peger på en usædvanlig teori.
Det ser ud til, at nogen havde travlt med at få Tutankhamon begravet.
Tydeligvis ville nogen have graven lukket hurtigt.
De havde end ikke tid til at vente på, at gipsen tørrede, før de malede.
Hastværket med at færdiggøre graven øger mysteriet om dens størrelse.
Hvem var ansvarlig for at efterlade drengekongen i denne beskedne grav?
Var det hævn for hans fars revolution?
Inde i Tutankhamons lille grav fortsætter Aliaa sine undersøgelser.
Der er afgjort noget forkert ved den her grav.
Et vigtigt spor til at identificere personen, der begravede kongen her -
ligger i et gådefuldt portræt malet på gravens vægge.
Inden Tutankhamons lig blev båret ned i graven -
udførte en person klædt i leopardskind et helligt ritual.
Han berørte Tutankhamons øjne og læber med en rituel kniv -
i den tro, at det gjorde det muligt for faraoens sjæl at se og ånde.
Nu kunne hans ånd tage del i et festmåltid med de sørgende -
og få styrke og næring til at klare rejsen til efterlivet.
Ritualet blev traditionelt udført af arvingen til tronen.
Var personen i leopardskindet også ansvarlig for graven?
I De Gyldne Mumiers Dal i nærheden undersøger Aliaa den mystiske mand.
Det her er Ejes grav.
Det er første gang, jeg er her.
Eje, der hjælper Tutankhamons sjæl til efterlivet, er afbildet -
på væggene i Tutankhamons grav.
Han var muligvis far til Tutankhamons stedmor Nefertiti.
Han var kongens betroede rådgiver under hele dennes regeringstid.
Det er utroligt, at baggrundsfarven er gul ligesom i Tuts grav.
Tegnestilen er også den samme.
Den samme scene med mundåbningen findes i Tuts grav.
Her er heller ingen udskæringer. Væggen er bare gips og maling.
Det er næsten, som om den samme person har lavet de to grave.
Tutankhamon efterlod sig ingen arvinger.
Hans tidlige død førte til en magtkamp mellem dem -
der gjorde krav på tronen.
Var Ejes kamp for at blive konge skyld i Tutankhamons mærkelige grav?
Ved Saqqara-gravpladsen -
leder Olas hold af arkæologer efter Ta Mwiyahs grav.
Han støttede den farao, der regerede 50 år efter Tut.
Tutankhamon var opsat på at omgøre sin fars religiøse revolution.
Lykkedes hans plan?
Olas egyptiske kollega opdager noget interessant.
Ta Mwiyah og hans kone på sandsten. Det er godt nyt.
Jeg tror, jeg får navnet på konen nu.
"Giftede sig med F, hans elskede."
Og så er det her hendes navn, Tubi.
Udskårne relieffer af Ta Mwiyah og hustruen pryder gravens vægge.
Vi har afdøde og hans hustru.
De tager af sted og bliver modtaget af en gud.
Det er hverken Osiris eller Ptah, så hvem var det?
Atum måske?
Det her er betydningsfuldt.
Religiøst betydningsfuldt.
Reliefferne viser parrets rejse til himlen og deres liv i paradis.
Lignende scener pryder væggene i Tutankhamons grav.
Blot 50 år efter Tutankhamons død, tror de gamle egyptere stadig -
at sådanne malerier i graven på magisk vis gør efterlivet virkeligt.
Men til hvilke guder er malerierne og reliefferne dedikeret?
Hvem tilbeder egypterne nu efter Tutankhamons død?
Og hvilken betydning har det for mysteriet om hans grav?
Tarek og Ola fortsætter deres udgravninger.
Udgravningerne kan kaste lys over, hvorvidt de gamle egyptere -
stadig tilbad solguden Aten, som befalet af Tutankhamons far -
eller om de var vendt tilbage til den ældre kreds af guder.
Arbejderne fortsætter med at lede efter gravkammeret i denne grav.
Det er altid spændende.
Nogle gange konkurrerer arbejderne om, hvem der finder noget først.
Mens konservatorerne flytter de malede vægge til opbevaringsrum -
får Tarek øje på noget i sandet.
Der er en søjle, og jeg kan se, den er udsmykket med en Djed-søjle.
Det er et vigtigt fund.
Søjlen bevidner de gamle egypteres religiøse tro -
i årene efter Amarna-revolutionen og Tutankhamons død.
Nu kan vi se den afdøde dukke frem, som om han bærer Djed-søjlen.
Djed-søjlen repræsenterer guden Osiris -
som genopstod fra de døde for at leve som konge i efterlivet.
De gamle egyptere malede symbolet i bunden af kister -
og svøbte mumien i Djed-amuletter for at påkalde Osiris -
og genføde den dødes sjæl.
De indgraverede også Djed-symboler på søjlerne i deres grave -
for at følge Osiris til efterlivet.
I Amarna-tiden blev folket fortalt, at der ikke var noget efterliv.
Efter det kom der en reaktion og en ekstrem tilbedelse af Osiris.
Holdet har fundet inskriptioner til Osiris og Ptah -
guder, som Tutankhamons far havde forbudt folket at tilbede.
Det er yderligere bevis på, at Tutankhamon opgav revolutionen.
Han genindførte troen på efterlivet og alle de egyptiske guders magt.
Den religiøse revolution med en enevældig solgud var ovre.
Det var en bedrift, der fortjente en storslået begravelse og grav.
So hvorfor fik Tutankhamons mumie ikke den grav, den fortjente?
I Kongernes Dal undersøger Aliaa det mysterie.
Hvorfor forviser Eje Tutankhamon til sådan en lille og beskeden grav?
Aliaa undersøger Ejes grav for at se efter svar.
Det er en bavianvæg.
Tut og Eje valgte den samme scene -
som om den samme person har valgt, hvordan begge grave skulle se ud.
De forbløffende ligheder mellem de to kamre -
tyder på, at den samme person har lavet dem begge -
men kun Ejes grav, var passende for en farao.
Den er meget lig Tutankhamons grav.
Stilen, kunsthåndværket, sarkofagerne.
Men den er så meget større.
Den kunstneriske stil i de to grave -
tyder på, at Eje har stået for at udsmykke dem begge to.
Forskere formoder nu, at da Tutankhamon døde uventet tidligt -
var hans overdådige grav endnu ikke færdig.
Eje greb chancen.
Han beordrede Tut begravet i en mindre grav.
Den blev hurtigt udsmykket og forseglet, før malingen var tør.
Med Tutankhamon af vejen, og før nogen kunne modsige ham -
kronede Eje sig selv til farao og befalede, at når han døde -
ville han begraves i Tutankhamons grav.
Eje begravede Tutankhamon i den mindre grav -
så han selv kunne få den store.
Denne grav, Ejes grav, var tiltænkt Tutankhamon.
Eje forviste Tut til en uværdig grav for at sikre sin plads som farao.
Senere faraoer sværtede Tutankhamon og kaldte ham søn af en kætter.
Men da hans grav blev fundet, blev han genfødt som superstjerne.
Nu bruger eksperterne sporene til at kortlægge hans sande eftermæle.
Drengekongen håndterede følgerne af sin fars religiøse revolution -
og styrede et hof i oprør.
Han rettede sig efter sine rådgivere og genindførte præsteskabet.
Han genopbyggede Egyptens templer.
Og han erstattede solguden, Aten, med de gamle egyptiske guder.
Efter faderens dårlige styre -
ledte den unge farao Tutankhamon Egypten tilbage til storhed.
Tekster: Rikke Bylov